עיניך נעצמות ורגלך פוסעת צעד לעבר משמן קפיצי חיוך וגלגלי שיניים. שבריר של רגע רטוב מחלחל בלחייך אל פניך שלך ניתזת טיפה, חודרת עמוק לבשרך ויורד לאגם ומקפיץ אבנים על פני מים. לועס ולוגם ומחרבן ומשתין אתה נרדם וקם אחת לעת ועוד דקה. קורצים מעל חומותיך, קוראים לך- לנוח. קפיצה ויריה ובליעה וחתכים מעליך חגים בעקביות מפתיעה הרהורים של סוף אתה מסתובב בתוך ראשך - שנפלת שבי במעגל חייך. שהתגלגלת למקומך ממדרון ההר הלא נכון, אחת לעת אתה יודע שחייך הם טעות.